سوئد-ین باش ناظیری اولف کریسترسون "ناتو-یا یاخین زاماندا عضو اولماق اوچون بیان ائتدیک‌لریمیزی عینی ایله یئرینه یئتیریریک" دئییب.
سوئد-ین باش ناظیری فرانسانین پایتاختی پاریسه رسمی سفری چرچیوه‌سینده پرزیدنت امانوئل ماکرونلا الیزه ساراییندا تکبتک گؤروش‌دن اول بیرگه مطبوعاتا آچیقلاما وئریب.
کریسترسون فرانسایا سوئد و فینلاندیانین ناتو عضو‌لوگونه وئردیگی دستکه‌‌یه و تهلوکه‌سیزلیک گارانتی لرینه گؤره تشککور ائدیب:"ناتو-یا یاخین زاماندا عضو اولماق اوچون بیان ائتدیک‌لریمیزی عینی ایله یئرینه یئتیریریک" ایفاده‌سینی ایشله‌دیب.
آوروپانین فرق‌لی بحران‌لارلا اوزلشدیگی بیر واختدا سوئد-ین آوروپا بیرلیگی صدرلیگینی تحویل آلدیغینا دقت چکن کریسترسون بو بحران‌لارین ان پیسی‌نین 24 فوریه‌دن بری داوام ائدن اوکراینا-روسیا محاربه‌سی اولدوغونو دا وورغولاییب.
انرژی و ایقلیم بحران‌لاری و آرتان تورم کیمی پروبلئم‌لره دقت چکن کریسترسون "اوکراینانین غلبه‌سی آوروپا و بوتون دونیا اوچون واجیب‌دیر" - دئین کریسترسون آوروپانین اوزون مودتلی رقابت قابیلیتینی قورویوب ساخلاماسی‌نین واجیب‌لیگینی دیله گتیریب.
